CELEX: 62007TJ0401
Language: et
Date: 2011-03-03 00:00:00
Title: Üldkohtu otsus (kaheksas koda), 3. märts 2011. # Caixa Geral de Depósitos, SA versus Euroopa Komisjon. # ERF - Rahalise abi vähendamine - Portugalis kohalikeks investeeringuteks ette nähtud üldine toetus - Tühistamishagi - Otsene puutumus - Vastuvõetamatus - Vahekohtuklausel. # Kohtuasi T-401/07.

Üldkohtu (kaheksas koda) 3. märtsi 2011. aasta otsus – Caixa Geral de Depósitos vs. komisjon
      (kohtuasi T‑401/07)
      ERF – Rahalise abi vähendamine – Portugalis kohalikeks investeeringuteks ette nähtud üldine toetus – Tühistamishagi – Otsene puutumus – Vastuvõetamatus – Vahekohtuklausel
      1.                     Tühistamishagi – Füüsilised ja juriidilised isikud – Neid otseselt ja isiklikult puudutavad aktid – Otsene puutumus – Kriteeriumid
            – Liikmesriigile adresseeritud komisjoni otsus, millega vähendatakse Euroopa Regionaalarengu Fondist antavat rahalist abi
            – Otsus, mis ei kohusta ülekantud summasid lõplikelt saajatelt tagasi nõudma – Asjaomase liikmesriigi kaalutlusõiguse puudumine
            nimetatud summade tagasinõudmise küsimuses tulenevalt siseriiklikust õigusest – Abi haldamise eest vastutava organi esitatud
            hagi – Otsese puutumuse puudumine – Vastuvõetamatus (EÜ artikli 230 neljas lõik) (vt punktid 61–90)
      2.                     Menetlus – Pöördumine Üldkohtusse vahekohtuklausli alusel – Vahekohtuklausliga määratletud Üldkohtu pädevus – Erandlik pädevus
            võrreldes üldiste õigusnormidega – Kitsendav tõlgendamine – Nõue maksta välja ühenduse rahalise abi ülejäänud summa – Nõue,
            mis jääb välja vahekohtuklausli kohaldamisalast – Üldkohtu pädevuse puudumine (EÜ artikkel 238) (vt punktid 99–102)
      Ese
      
         
               Nõue tühistada osaliselt komisjoni 31. juuli 2007. aasta otsus K(2007) 3772, millega vähendati Euroopa Regionaalarengu Fondist
                  (ERF) antavat abi, mis puudutab komisjoni 28. juuli 1995. aasta otsuse K(95) 1769 alusel Portugalile määratud kohalikeks investeeringuteks
                  ette nähtud üldist toetust, ning nõue kohustada komisjoni välja maksma ülejäänud abisumma EÜ artikli 238 alusel.
               
            Resolutsioon
      
         
                  1.
               
               
                  
               
               
                  	Jätta hagi vastuvõetamatuse tõttu läbi vaatamata.
               
            
         
                  2.
               
               
                  
               
               
                  	Jätta Caixa Geral de Depósitos, SA kohtukulud tema enda kanda ja mõista temalt välja Euroopa Komisjoni kohtukulud.
               
            
         
                  3.
               
               
                  
               
               
                  	Jätta Portugali Vabariigi kohtukulud tema enda kanda.